Maudhui: Chini ya sheria hiyo wanawake hawana makosa lakini mwanaume anaadhibiwa

Katika uamuzi wake mahakama hiyo imesema sheria hiyo imekuwa ikiwakandamiza wanawake na kuwafanya kana kwamba wao ni mali ya wanaume. 

Kabla ya uamuzi huo mwanamume yeyote aliyeshiriki tendo la ndoa na mwanamke aliyeolewa bila idhini ya mume wake alikuwa ametenda kosa la uhalifu.

Mlalamishi aliyewasilisha kesi mahakamani, kupinga sheria hiyo alisema kuwa ni sheria ya kiholela na ambayo inawabagua wanaume na wanawake.

Haijabainika ni wanaume wangapi wameshitakiwa chini ya sheria hiyo kwa sababu hakuna taarifa zozote kuhusiana na suala hilo.

Hii ni sheria ya pili ya kikoloni kufutiliwa mbali na mahakama ya juu zaidi nchini  India mwezi huu.

Akitoa hukumu hiyo, jaji mkuu, Dipak Misra,amesema japo sheria hiyo inaweza kutumiwa kutatua masuala ya kijamii kama vile kuachana kwa mume na mke lakini, "haiwezi kuwa kosa la uhalifu".

Ni nani aliyepinga sheria hiyo?

Mwezi Agosti, mfanyibiashara Joseph Shine, 41, anayeishi nchini Italia aliwasilisha kesi katika mahakama ya juu zaidi kuomba sheria hiyo ifutiliwe mbali.

Bwana Shine alihoji kuwa shiria hiyo ni ya kibaguzi dhidi ya wanaume na kwamba inawafanya wanawake waliyoolewa kuonekana kama chombo cha waume zao.

"Wanawake waliyoolewa hawafai kulengwa kisheria kwa sababu ya kufanya uzinzi,".

Ili kuongezea uzito kesi hiyo Shine, aidha amewanukuu mshairi wa Ralph Waldo Emerson, mzaliwa wa Marekani, mwanaharakati wa haki za wanawake Mary Wollstonecraft, aliyekuwa katibu mkuu wa Umoja wa Mataifa Kofi Annan kuhusu suala la usawa wa kijinsia  na haki za wanawake. 

Kesi zilizopita zilitupiliwa mbali na mahakama kwa maslahi ya ndoa

Chama tawala cha BJP nchini India, kilikiwa kimepinga kesi hiyo  kikisisitiza kuwa suala la uzinzi linafaa kusalia kuwa kosa la kihalifu.

 Baraza kuu la chama hico lilisema kuwa "Kupunguza makali ya sheria hiyo kutaathiri taasisi ya ndoa''. 

Sheria ya Uzinzi India inasema nini?

Kwa mujibu wa sheria hiyo mwanamke anayefanya kosa la uzinzi hafai kuchukuliwa hatua...\nMaudhui yaliyotangulia yanaweza kufupishwa kama ifuatavyo:
Mahakama ya juu zaidi nchini India, imeamua kuwa uzinzi sio kosa la uhalifu tena nchini humo katika hatua ambayo imefutilia mbali sheria ya kikoloni iliyodumu miaka 158.